Regina Spektorová

Regina Spektorová (, Regina Iľjinična Spektor; * 18. február 1980, Moskva) je americká pesničkárka a klaviristka rusko-židovského pôvodu. Je výraznou predstaviteľkou žánru anti-folk, ale hudobné inšpirácie čerpá aj z džezu, blues, hip-hopu, ľudovej hudby a folku. Jej tvorba je úzko spätá s East Village v New York City.

 Životopis 
Narodila sa v Moskve v hudobníckej rodine židovského pôvodu. Jej otec, Iľja Spektor, je fotograf a huslista. Jej mama, Bella Spektorová, je profesorkou hudby v New Yorku, predtým učila v Moskve. Má brata Barsyka, ktorý sa objavil aj v piesni Whisper z jej albumu Soviet Kitsch. Vyrástla v Bronxe, kam sa jej rodičia presťahovali, keď mala 9 rokov, počas obdobia perestrojky z dôvodu utláčania židovskej komunity. Hudobne vyrástla hlavne na anti-folku z Bronxu, ale vďaka otcovi dostala hudobné vzdelanie a bola vystavená vplyvu kapiel ako The Beatles a Queen. V roku 2001 absolvovala umeleckú školu Purchase College. V tom istom roku si sama vydala svoj prvý album 11:11. Svoju hudbu musela až do roku 2006 vydávať sama, pretože nevedela nájsť nakladateľstvo, ktoré by jej piesne vydalo.

Pri speve plne využíva široký rozsah svojho hlasu, čo kombinuje s neobvyklými technikami spevu ako napr. beatbox (napr. v piesni Fidelity). Je hrdá aj na svoj newyorský prízvuk, ktorý často prezentuje.
Hovorí plynule rusky a vie čítať hebrejsky. Svoju spätosť s rodným jazykom dokázala aj tým, že viacero piesní naspievala po rusky. Aj pieseň Apres Moi obsahuje časť, kde spieva text básne Február, ktorú napísal ruský poet Boris Pasternak.

Jej piesne obsahujú veľa narážok na literatúru a kultúru, napr. menovaná Apres Moi, potom napr. v piesni Poor Little rich boy sú narážky na Hemingwaya, narážky na biblický príbeh o Samsonovi a Dalile v piesni Samson, narážky na Exupéryho Malého princa v piesni Baobabs a mnoho iného.

Od roku 2011 je vydatá za hudobníka Jacka Dishela.

 Diskografia 
 Štúdiové albumy 
 2001 – 11:11
 2002 – Songs
 2004 – Soviet Kitsch
 2006 – Begin to Hope
 2009 – Far
 2012 – What we saw from the Cheap Seats
 2016 – Remember Us to Life
 2022 – Home, Before and After

 Ocenenia 
 Rok Cena Kategória Dielo Výsledok 2006 Shortlist Music Prize  Shortlist Music Prize Begin to Hope  2012 MTV Video Music Awards  Best Art Direction All the Rowboats  2014 Grammy Award  Best Song Written for Visual Media You've Got Time  2015 BMI Awards  BMI Streaming Media Awards You've Got Time 

 Referencie 

 Iné projekty 

 Externé odkazy 
 Oficiálna stránka


Kategória:Osobnosti z Moskvy
Kategória:Folkové speváčky USA
Kategória:Popové speváčky USA
Kategória:Folkoví klaviristi USA
Kategória:Popoví klaviristi USA
Kategória:Folkoví gitaristi USA
Kategória:Popoví gitaristi USA
Kategória:Gitaristky
Kategória:Folkoví basgitaristi USA
Kategória:Popoví basgitaristi USA
Kategória:Klaviristky USA
Kategória:Speváci-skladatelia USA
Kategória:Skladatelia modernej hudby USA
Kategória:Speváčky židovského pôvodu
Kategória:Gitaristi židovského pôvodu
Kategória:Klaviristi židovského pôvodu
Kategória:Osobnosti USA židovského pôvodu
Kategória:Ruské osobnosti židovského pôvodu
Kategória:Indiepopoví hudobníci
Kategória:Naturalizované osobnosti USA